Zobral som si alfamil a potrebujem aj nieco proti bolesti
Zobral som si alfamil a chcem si zobrať aj niečo proti bolesti
Dobrý deň
Ďakujeme za Vašu otázku
Liek Aflamil obsahuje liečivo aceklofenak, ktoré patrí do skupiny nesteroidných protizápalových a protireumatických liekov. Používa sa na liečbu ochorení s akútnym zápalom a bolesťou ako je bolesť chrbta, zubov, bolestivá menštruácia a bolesti kĺbov. Odporúčané dávkovanie lieku Aflamil je jedna tableta ráno a jedna večer. Maximálne 2 tablety denne.
V prípade veľmi silnej bolesti je možné krátkodobo kombinovať liek Aflamil s liekmi, ktoré obsahujú účinnú látku paracetamol (
Paralen
,
Paracetamol Dr. Max
,
Panadol
). Dávkovanie lieku s obsahom paracetamolu je 1-2 tablety (1 tableta je vhodná pre pacientov s telesnou hmotnosťou 34 – 60 kg; dve tablety sú určené pre pacientov s telesnou hmotnosťou nad 60 kg) maximálne 4x denne. Pri kombinovaní liekov Aflamil s liekmi, ktoré obsahujú paracetamol je potrebné dodržať odstup medzi ich užitím aspoň 6 hodiny.
V prípade pretrvávania bolesti odporúčam kontaktovať lekára.
Prajem pekný zvyšok dňa
S pozdravom,
PharmDr. Lucia Kubáňová